Diari Oficial de la Generalitat Valenciana


Sumari del DOGV 6349, del 07-09-2010 (2010/9038)

Notificació de la sentència dictada en el judici verbal número 1952/2009.
-------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9038


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici verbal número 1952/2009. [2010/9038]  
Assumpte civil 1952/2009  
En el judici a què es fa referència s'ha dictat la resolució que té el text que, literalment, és com segueix:   
«Sentència número 166/10   
Jutge que la dicta: Ana María Mestre Soro.  
Lloc: València.  
Data: 6 de juliol de 2010.   
Part demandant: Camge Financiera EFC, SA.   
Procurador: Francisco José Pérez Bautista.  
Part demandada: Sergio Chueca Sena.  
Objecte del judici: reclamació d'una quantitat.  
Antecedents de fet  
Primer. El procurador de la part actora, en la representació que va acreditar d'aquesta, va presentar un escrit de demanda que per torn de repartiment va correspondre a aquest Jutjat, adduint els fets que consten en les actuacions, i després d'al·legar els fonaments de dret que va considerar que hi eren aplicables, va acabar sol·licitant al Jutjat que es dictara sentència d'acord amb les seues peticions.   
Segon. Que una vegada admesa a tràmit la demanda, es van citar les parts a vista, i no hi va comparéixer la demandada, que va ser declarada en rebel·lia; es va practicar la prova proposada i admesa amb el resultat que consta en les actuacions.   
Tercer. Que en la tramitació d'aquestes actuacions s'han observat totes les prescripcions legals.   
Fonaments de dret  
Primer. La quantitat objecte de reclamació en aquesta demanda es basa en un contracte de targeta Cam Euro 6000 Mastercard Milenium subscrit entre els litigants el 28 de febrer de 2007 en virtut del qual la demandada s'obligava a tindre saldo suficient per a atendre el pagament de les operacions realitzades amb la targeta, de conformitat amb el que disposen els articles 1091 i següents del Codi Civil.   
Segon. De la prova practicada a instàncies de l'actora, açò és, la documental que s'adjunta a la demanda, resulta la certesa del deute, per existir una falta de saldo en el compte associat, per la qual cosa l'actora va procedir, de conformitat amb el que es va pactar, a la resolució del contracte i al tancament del compte, i per això pertoca estimar la demanda.   
Tercer. Pel que fa als interessos s'aplicaran els articles 1101 i 1108 del Codi Civil.  
Quart. Les costes han de ser imposades a la part demandada de conformitat amb l'article 394 de la Llei d'Enjudiciament Civil.   
Dispositiva  
Estime la demanda interposada per Camge Financiera EFC, SA, contra Sergio Chueca Sena, i condemne aquest demandat a pagar a l'actora la suma de 2.021,76 euros més els interessos pactats corresponents, amb imposició de costes.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, per a interposar-lo cal consignar com a dipòsit 50 euros, que s'han de consignar en el compte de dipòsits i consignacions d'aquest Jutjat, amb l'advertència que no s'admetrà a tràmit cap recurs que no tinga el dipòsit constituït i, tot això, de conformitat amb la Llei Orgànica 1/2009, de 3 de novembre.   
Aquesta és la sentència, que pronuncie, mane i firme».   
La sentència anterior va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; jo, la secretària judicial, en done fe. València, 6 de juliol de 2010.   
Atés que es desconeix el domicili o la residència actuals de la part demandada, mitjançant la diligència de 6 de juliol de 2010, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.   
València, 6 de juliol de 2010.- La secretària judicial: María Pilar Ferrando Mansanet.